PATVIRTINTA

Vilniaus rajono savivaldybės mero

2024 m. gruodžio 16 d. potvarkiu

Nr. M22-1603

**PROJEKTO „ALTERNATYVIŲ INVESTICIJŲ DETEKTORIUS (aid2)“ Vilniaus rajono savivaldybės partneriO atrankos SOCIALINĖS INTEGRACIJOS PASLAUGOMS TEIKTI tvarkos** **APRAŠAS**

**I SKYRIUS**

**BENDROSIOS NUOSTATOS**

1. Projekto „Alternatyvių investicijų detektorius (AID2)“ (toliau – Projektas) Vilniaus rajono savivaldybės (toliau – Savivaldybės) partnerio atrankos socialinės integracijos paslaugoms teikti tvarkos aprašas (toliau – Aprašas) nustato Vilniaus rajono savivaldybės administracijos, įgyvendinančios 2021–2030 metų plėtros programos valdytojos Lietuvos Respublikos socialinės apsaugos ir darbo ministerijos socialinės sutelkties plėtros programos pažangos priemonės Nr. 09-003-02-02-09 „Plėtoti socialinės integracijos priemones labiausiai pažeidžiamoms grupėms“ aprašo 2 priedo4 veiklos „Socialiai pažeidžiamų, socialinę riziką (atskirtį) patiriančių asmenų socialinės integracijos ir galimybių dalyvauti darbo rinkoje didinimas Vidurio ir vakarų Lietuvos regione“ lėšomis finansuojamo projekto partneriams (toliau – partneris) keliamus reikalavimus, partnerio atrankos socialinės integracijos paslaugoms teikti organizavimo tvarką ir kitus klausimus, susijusius su partnerio atranka.

2. Aprašas parengtas vadovaujantis „Iš laisvės atėmimo bausmės atlikimo vietų paleidžiamų (paleistų) asmenų socialinės integracijos“ tvarkos aprašu, patvirtintu Lietuvos Respublikos socialinės apsaugos ir darbo ministro ir Lietuvos Respublikos teisingumo ministro 2020 m. spalio 8 d. įsakymu Nr. A1-939/1R-324 „Dėl Iš laisvės atėmimo bausmės atlikimo vietų paleidžiamų (paleistų) asmenų socialinės integracijos tvarkos aprašo patvirtinimo“ (toliau –Socialinės integracijos aprašas), Projektų administravimo ir finansavimo taisyklėmis, patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021̶ 2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“.

3. Partnerio atrankos tikslas – vykdyti paslaugos teikėjo atranką socialinės integracijos paslaugoms organizuoti ir teikti.

4. Pagrindinės Apraše vartojamos sąvokos:

4.1**. Projekto dalyviai** – iš laisvės atėmimo bausmės atlikimo vietų paleidžiami (paleisti) asmenys.

4.2**. Iš laisvės atėmimo bausmės atlikimo vietų paleidžiamų (paleistų) asmenų socialinė integracija** – pagalba iš laisvės atėmimo bausmės atlikimovietų paleidžiamiems (paleistiems) asmenims užmegzti socialinius ryšius, įsitraukti į struktūras, skatinančias nenusikalsti, ir (ar) šių ryšių stiprinimas. Iš laisvės atėmimo bausmės atlikimo vietų paleidžiamų (paleistų) asmenų socialinę integraciją sudaro 2 etapai, daugiau informacijos Socialinės integracijos apraše.

4.3. **Socialinės integracijos paslaugos** – veiklos, skatinančios nuteistųjų socialinio savarankiškumo ir darbingumo, profesinės kompetencijos ir pajėgumo dalyvauti darbo rinkoje atkūrimą ir didinimą (pvz.: asmens socialinių ir kitų paslaugų poreikių vertinimas, individualus ir grupinis motyvavimas, informavimas, konsultavimas, tarpininkavimas, atstovavimas, psichosocialinė pagalba, sociokultūrinės paslaugos (įskaitant kultūrinę edukaciją bei kūrybingumo skatinimą), socialinių įgūdžių ugdymas ir palaikymas, profesinis orientavimas ir konsultavimas, bendrųjų gebėjimų ugdymas, profesinių įgūdžių ugdymas, pagalba įsidarbinant ir įsidarbinus, palydėjimas, paslaugų šeimai (nuteistųjų artimiesiems) teikimas.

4.4. **Tvarumo rodiklis** – tikslinės grupės dalyviai, baigę dalyvauti veiklose, yra dirbantys arba

įsidarbinę ne vėliau kaip per 28 dienas po veiklų baigimo ir po 6 mėnesių nuo įsidarbinimo pradžios yra dirbantys, o jų pajamos šiuo laikotarpiu yra ne mažesnės nei 6 minimalių vartojimo poreikių dydžiai (MVPD).

4.5**. Partneris** – socialinės paslaugas teikianti socialinių paslaugų įstaiga, kurios veiklos nuostatuose numatyta veikla – socialinių paslaugų teikimas socialinę atskirtį, socialinę riziką patiriantiems asmenims ir jų šeimos nariams.

4.6. **Partnerio atrankos komisija** – Vilniaus rajono savivaldybės mero potvarkiu sudaryta komisija, skirta Projekto partneriui atrinkti. Komisijos nariai, vertindami paraiškas, laikosi skaidrumo, nešališkumo, teisingumo, sąžiningumo ir protingumo principų.

4.7. **Kitos** Apraše vartojamos sąvokos atitinka Lietuvos Respublikos socialinių paslaugų įstatyme, Socialinės integracijos apraše ir kituose teisės aktuose, reglamentuojančiuose socialines paslaugas, apibrėžtas sąvokas.

5. Siektini rezultatai – tikslinės grupės asmenų, kurie po dalyvavimo veiklose pradėjo savanoriauti, mokytis, ieškoti darbo arba dirbti, įskaitant savarankišką darbą, dalis – ne mažiau kaip 30 proc.

**II SKYRIUS**

**REIKALAVIMAI PAREIŠKĖJUI**

6. Pareiškėjas turi atitikti šiuos reikalavimus:

6.1. vykdo veiklą Vilniaus rajone;

6.2. atitinka teisinį statusą:

6.2.1. viešosios įstaigos;

6.2.2. asociacijos;

6.2.3. religinės bendruomenės ar bendrijos;

6.2.4. labdaros ir paramos fondo;

6.3. pareiškėjo steigimo dokumentuose (įstatuose arba nuostatuose) nurodyti pagrindiniai įstaigos, organizacijos veiklos tikslai ir (ar) uždaviniai yra susiję su socialinių paslaugų teikimu socialinę atskirtį, socialinę riziką patiriantiems asmenims ir jų šeimos nariams;

6.4. turi patirties socialinių paslaugų teikime su socialinę atskirtį, socialinę riziką patiriančiais iš laisvės atėmimo bausmės atlikimo vietų grįžusiais asmenimis;

6.5. yra atlikęs pareigas, susijusias su mokesčių ir socialinio draudimo įmokų mokėjimu, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“ (taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui);

6.6. nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos; jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka;

6.7. nėra nustatytų pažeidimų teikiant socialines paslaugas ir naudojant tam skirtas lėšas;

6.8. nėra įsiteisėjusio teismo sprendimo dėl paramos skyrimo iš ES ir (arba) Lietuvos

Respublikos biudžeto lėšų naudojimo pažeidimo.

**III SKYRIUS**

**VERTINIMO KRITERIJAI**

7. Vykdant Projekto partnerio atranką, nustatomi šie nurodyti vertinimo kriterijai:

7.1. turi darbo patirties su iš laisvės atėmimo bausmės atlikimo vietų paleistais asmenimis;

7.2. turi pakankamus vadybinius gebėjimus (organizacijos vadovo išsilavinimas, kompetencijos (darbo patirtis, kvalifikacija));

7.3. turi pakankamus žmogiškuosius išteklius paslaugai teikti (socialiniai darbuotojai, psichologai, individualios priežiūros specialistai ar kt. atitinka keliamus profesinius reikalavimus);

7.4. turi materialinę bazę (patalpas paslaugoms teikti);

7.5. nėra nustatytų pažeidimų teikiant socialines paslaugas ir naudojant tam skirtas lėšas.

**IV SKYRIUS**

**PROJEKTO PARTNERIO ATRANKOS PARAIŠKŲ TEIKIMAS**

8. Vilniaus rajono savivaldybės administracija (toliau – Administracija) skelbia atvirą kvietimą teikti paraiškas partnerio atrankai (toliau – kvietimas atrankai) interneto svetainėje www.vrsa.lt. Kvietime atrankai nurodoma:

8.1. paraiškų priėmimo pradžia ir pabaiga;

8.2. paraiškų teikimo būdas;

8.3. kontaktinis asmuo (nurodant pareigas, vardą ir pavardę), teikiantis konsultacijas pareiškėjams su partnerio atranka susijusiais klausimais, telefono numeris, elektroninio pašto adresas;

8.4. paraiškos forma;

8.5. kita informacija.

9. Administracija gali skelbti papildomą kvietimą partnerio atrankai teikti paraiškas, jei paskelbus kvietimą ir įvertinus visas paraiškas, partneris veiklai neatrinktas.

10. Pareiškėjas užpildo Aprašo 4 priede nustatytos formos paraišką.

11. Paraiška su priedais turi būti užpildyta lietuvių kalba ir pasirašyta asmens, turinčio teisę veikti savo, įstaigos, organizacijos vardu, kvalifikuotu elektroniniu parašu (vadovo ar jo įgalioto asmens). Paraiškos pateiktos kitais būdais arba pateiktos elektroniniu paštu, bet nepasirašytos kvalifikuotu elektroniniu parašu, nepriimamos. Paraiškos elektroniniu būdu teikiamos el. paštu, kuris nurodomas kvietime atrankai.

12. Kartu su paraiška pareiškėjas privalo pateikti šiuos dokumentus:

12.1. įstaigos, organizacijos įstatus;

12.2. įstaigos, organizacijos vadovo ar jo įgalioto asmens pasirašytą deklaraciją, kad pareiškėjas atitinka Aprašo 5.5–5.8 papunkčiuose nustatytus reikalavimus. Deklaracijos forma pateikta Aprašo 3 priede;

12.3. jei pareiškėjui atstovauja ne jo vadovas, – dokumento, patvirtinančio asmens teisę veikti pareiškėjo vardu, kopiją;

12.4. įstaigos, organizacijos vadovo vadybinius ir kvalifikaciją pagrindžiančius dokumentus (išsilavinimą pagrindžiantys dokumentai, darbo patirtis, kvalifikacija);

12.5. darbuotojų, kurie teiks socialinės integracijos paslaugas, kvalifikaciją pagrindžiančius dokumentus (išsilavinimą ir kompetencijas pagrindžiantys dokumentai, pareigybių aprašymai);

12.6. pareiškėjas gali pateikti ir kitus dokumentus ir (ar) informaciją, galinčius pagrįsti turimą patirtį ar atitiktį reikalavimams.

13. Paraiška turi būti pateikta iki skelbime, paskelbtame Savivaldybės interneto svetainėje www.vrsa.lt, nustatyto termino paskutinės dienos. Paraiškos, gautos po nustatytos datos, nevertinamos.

**V SKYRIUS**

**PARAIŠKŲ VERTINIMAS IR PARTNERIO ATRANKA**

14. Pateiktos paraiškos atitikimo šio Aprašo 5 ir 12 punktuose nustatytiems reikalavimams pirminį vertinimą atlieka Komisijos sekretorius. Vertinimas atliekamas per 3 darbo dienas. Jei pateikta paraiška neatitinka reikalavimų, pareiškėjas informuojamas raštu, kad ne vėliau kaip per 2 darbo dienas pateiktų trūkstamus ar papildomus dokumentus, siekiant pašalinti nustatytas neatitiktis.

Laiku nepateikus trūkstamų dokumentų, paraiškos nevertinamos.

15. Atitinkančios nustatytus reikalavimus Paraiškos perduodamos vertinti Komisijai ne vėliau kaip per 3 darbo dienas nuo paraiškų priėmimo termino pabaigos.

16. Komisijos darbas organizuojamas ir paraiškų vertinimas atliekamas vėliau nurodyta tvarka:

16.1. Komisijos darbui vadovauja pirmininkas, jo nesant, – pirmininko pavaduotojas;

16.2. Komisijos pirmininkas organizuoja komisijos darbą, pirmininkauja posėdžiams,

pasirašo posėdžių protokolus;

16.3. Komisijos posėdžiai yra teisėti, kai juose dalyvauja 2/3 komisijos narių;

16.4. Komisijos sprendimai priimami balsuojant posėdyje dalyvaujančių komisijos narių balsų dauguma. Kai komisijos narių balsai pasiskirsto po lygiai, lemiamas yra posėdžio pirmininko balsas;

16.5. Pradėjus darbą, Komisijos nariai privalo pasirašyti Konfidencialumo pasižadėjimus (Aprašo 1 priedas) ir Nešališkumo deklaracijas (Aprašo 2 priedas);

16.6. Visi Komisijos nariai įvertina paraiškas užpildydami partnerio atrankos vertinimo kriterijų lentelę (Aprašo 5 priedas);

16.7. Komisija taip pat turi teisę priimti sprendimą nevertinti paraiškos, jei:

16.7.1. pareiškėjas Paraiškoje arba kartu teikiamuose dokumentuose, Komisijos turimais

Įrodymais, pateikė klaidinančią arba melagingą informaciją;

16.7.2. pareiškėjas bandė gauti konfidencialią informaciją arba daryti įtaką Komisijos

nariams.

17. Paraiškos vertinamos balais. Aukščiausias galimas Paraiškos įvertinimas – 130 balų.

18. Apskaičiuojamas komisijos narių balų vidurkis, kuris įrašomas į apibendrintą įvertintų paraiškų sąrašą.

19. Paraiškos, komisijos narių įvertintos mažiau kaip 70 balų, atmetamos.

20. Pirmenybė teikiama daugiausiai balų surinkusiam pareiškėjui.

21. Jeigu paraiškos surenka vienodą balų skaičių, pirmenybė teikiama paraiškai, kurioje pateiktas numatytų vykdyti veiklų aprašymas (santrauka) ir įgyvendinimo planas surinko daugiausia komisijos narių balų.

22. Atrinktas partneris skiriamas Vilniaus rajono savivaldybės mero potvarkiu, Komisijos siūlymu. Atrinktas partneris skelbiamas Savivaldybės internetinėje svetainėje adresu www.vrsa.lt.

23. Atrankoje dalyvavę pareiškėjai apie Komisijos priimtą sprendimą informuojami raštu per 5 darbo dienas.

**VI SKYRIUS**

**BAIGIAMOSIOS NUOSTATOS**

24. Partneris, šio Aprašo nustatyta tvarka atrinktas dalyvauti projekte „Alternatyvių investicijų detektorius (AID2)“ ir pasirašęs partnerystės sutartį, tampa Administracijos partneriu, vykdydamas projektą įsipareigoja per Administracijos nustatytą laiką pateikti reikiamus dokumentus ir informaciją, reikalingą projektui įgyvendinti.

25. Partneris įsipareigoja teisės aktų nustatyta tvarka teikti kokybiškas socialinės integracijos paslaugas projekto įgyvendinimo laikotarpiu, įgyvendinti projekto tikslus bei užtikrinti tvarumo rodiklių įgyvendinimą.

26. Pareiškėjai yra atsakingi už teikiamų dokumentų ir duomenų teisingumą.